Gålaskarven naturreservat

Gålaskarven naturreservat er et område i Stor-Elvdal på sørsiden av Imsdalen og rundt fjelltoppen Gålaskarven, unntatt en kile fra øst langs bilveien fra Gålaveien. Området henger sammen med Imsdalen naturreservat ved Bjørnskarven og kommunegrensa mot Ringebu i vest. 

Området er verdifullt da det omfatter gammel og nesten urørt barskog. Deler av området ligger i mellomboreal vegetasjonssone, det øvrige i nordboreal sone. Her finnes flere rødlistede arter av lav, herunder taiganål og granseterlav, samt soppene taigaskinn, rynkeskinn og rosenkjuke.

Plante- og dyrelivet er vernet mot skade og ødeleggelse. Motorisert ferdsel er forbudt. Utenom spesielt avmerkede stier og veier er også sykling og ridning ulovlig.

Referanser 

Verneområder i Stor-Elvdal
Naturreservater i Innlandet
Verneområder opprettet i 2019